ΦΚ Ζιροντέν ντε Μπορντώ

Η Ζιροντέν ντε Μπορντώ (γαλλικά: Girondins de Bordeaux) είναι γαλλικός ποδοσφαιρικός σύλλογος από την πόλη του Μπορντώ που αγωνίζονταν στην πρώτη κατηγορία και λόγω χρεοκοπίας δεν θα βρίσκεται στις επαγγελματικές κατηγορίες από την σεζόν 2024-25.

 Ιστορία 
Η Ζιροντέν ντε Μπορντώ ιδρύθηκε είτε την 1η Οκτωβρίου 1881 είτε την 1η Φεβρουαρίου 1882 ως αθλητικός όμιλος για όλα τα αθλήματα. Ποδοσφαιρικό τμήμα απέκτησε μόλις το 1910, έπειτα από επίμονες προσπάθειες του Raymond Brard αλλά διαλύθηκε γρήγορα. Το 1919 ξαναϊδρύθηκε απορροφώντας τις τοπικές ομάδες: l'Argus Sport and Bordeaux FC. Το 1937 μετατράπηκε σε επαγγελματικό σωματείο, καλύπτοντας το κενό που δημιουργήθηκε έπειτα από τη διάλυση δυο παλιότερων επαγγελματικών ομάδων που υπήρχαν στην πόλη.

Ως τότε δεν είχε πετύχει κάποια σημαντική διάκριση. Το 1941 κατέκτησε το Κύπελλο Γαλλίας, αν και δεν αγωνιζόταν στην πρώτη κατηγορία, στην οποία ανέβηκε για πρώτη φορά το 1945. Υποβιβάστηκε αλλά το 1950 κατέκτησε το πρώτο της πρωτάθλημα, μόλις ένα χρόνο μετά την νέα άνοδό της από τη 2η κατηγορία. Το 1964 συμμετείχε για πρώτη φορά σε ευρωπαϊκή διοργάνωση, στο Κύπελλο Διεθνών Εκθέσεων. Ως τη δεκαετία του ’80 δεν κατέκτησε κάποιο σημαντικό τίτλο αλλά από το 1984 ως το 1989 αναδείχθηκε τρεις φορές πρωταθλήτρια και δυο φορές κυπελλούχος Γαλλίας. Μάλιστα, το 1987 κατέκτησε το νταμπλ. Την εποχή εκείνη είχε και την πρώτη σημαντική ευρωπαϊκή της διάκριση φθάνοντας ως τα ημιτελικά του Κυπέλλου Πρωταθλητριών το 1984.

Αφού μεσολάβησε μια περίοδος κάμψης και υποβιβασμού στην 2η κατηγορία, επανήλθε στις επιτυχίες, τόσο στη Γαλλία, όσο και στις ευρωπαϊκές διοργανώσεις, με αποκορύφωμα τη συμμετοχή της στον τελικό του Κυπέλλου ΟΥΕΦΑ το 1996, στον οποίο έχασε από τη Μπάγερν Μονάχου. Αξίζει να αναφερθεί ότι στο Κύπελλο ΟΥΕΦΑ εκείνης της σεζόν συμμετείχε ως κάτοχος του Κυπέλλου Ιντερτότο. Φτάνοντας ως τον τελικό, πέτυχε κάτι που δεν επανέλαβε ως τώρα καμιά άλλη ομάδα του Ιντερτότο.

 Έδρα 
Ο σύλλογος αγωνίζεται στο Stade Chaban Delmas, χωρητικότητας 34.000 θεατών, το οποίο φέρει το όνομα ενός παλιού δημάρχου της πόλης του Μπορντώ. Παλιότερα ονομαζόταν Parc Lescure.

 Εμφάνιση 
Τα χρώματα του συλλόγου είναι το σκούρο μπλε (bleus marine) και το λευκό. Οι φανέλες του είναι μπλε με ένα χαρακτηριστικό λευκό V στο στήθος.

 Προπονητές 

+Προπονητές από το 1937 έως το 1976 ΑΑ Όνομα Περίοδος 1 22x13px Benito Díaz Iraola 1937–1943 2  Santiago Urtizberea 1943 3  Eugen Stern 1943 4  Oscar Saggiero 1943–1945 5  Maurice Bunyan 1945–19472 6  André Gérard 1947–1955 7  Santiago Urtizberea 1957 8  Camille Libar 1957–1960 9  Salvador Artigas 1960–1967 10  Jean-Pierre Bakrim 1967–1969 11  Pierre Danzelle 1969–1970 12  André Gérard 1970–1972 13  Pierre Phelipon 1972–1974 14  André Menaut 1974–1976

+Προπονητές από το 1976 έως το 1996 ΑΑ Όνομα Περίοδος 15  Christian Montes 1976–1978 16  Luis Carniglia 1978–1980 17    Raymond Goethals 1980 18  Εμέ Ζακέ 1980–1989 19  Didier Couécou 1989 20    Raymond Goethals 1989–1990 21  Gernot Rohr 1990 22  Gérard Gili 1990–1991 23  Gernot Rohr 1991–1992 24  Rolland Courbis 1992–1994 25  Toni 1994–1995 26  Eric Guérit 1995 27  Slavoljub Muslin 1995–Φεβ. 1996 28  Gernot Rohr Φεβ. 1996–Μάι. 1996

+Προπονητές από το 1996 έως το 2013 ΑΑ Όνομα Περίοδος 29  Rolland Courbis 1996–1997 30  Guy Stéphan 1997–1998 31  Élie Baup 1998–2003 32  Michel Pavon 2003–Μάιος 2005 33  Éric Bedouet Μάιος 2005–Ιούνιος 2005 44  Ricardo Raymundo Gomes 2005–2007 35  Λοράν Μπλαν 2007–2010 36  Ζαν Τιγκανά 2010–Μάιος 2011 37  Éric Bedouet Μάιος 2011–Ιούνιος 2011 38  Φρανσίς Ζιλότ 6 Ιουνίου 2011–

 Τίτλοι – Διακρίσεις 

 Παραπομπές 

 Πηγές 
 Επίσημη ιστοσελίδα

Κατηγορία:Ιδρύσεις αθλητικών συλλόγων το 1881
Κατηγορία:Ιδρύσεις ποδοσφαιρικών ομάδων το 1881